L-Orkestra taż-Żgħażagħ tal-UE - tiġbor flimkien il-mużiċisti żgħażagħ bl-aqwa talent L-ambaxxaturi għall-UE llum approvaw il-ftehim proviżorju milħuq mal-Parlament Ewropew fil-25 ta' Jannar dwar il-finanzjament tal-Orkestra taż-Żgħażagħ tal-Unjoni Ewropea. Il-futur tal-Orkestra taż-Żgħażagħ ġie assigurat sa tmiem l-2020 wara ftehim dwar il-finanzjament li ser jingħata mill-programm Ewropa Kreattiva. Bħala parti mill-ftehim, l-orkestra ser ikollha żżid l-isforzi tagħha f'oqsma bħall-iżvilupp tal-udjenza u l-viżibbiltà u tiżgura rappreżentanza ġeografikament ibbilanċjata ta' mużiċisti kif ukoll taħdem bil-ħsieb li tnaqqas id-dipendenza tagħha fuq il-finanzjament mill-Unjoni. L-UE ħadet ħsieb sabiex l-Orkestra taż-Żgħażagħ tibqa' fost l-aqwa tax-xorta tagħha. Din hi magħmula minn mużiċisti, surmastrijiet u solisti eċċellenti u dedikati żgħażagħ minn madwar l-UE, u aħna lkoll kburin biha. Boil Banov, ministru għall-kultura tal-Bulgarija u l-president tal-Kunsill L-Orkestra taż-Żgħażagħ twaqqfet fl-1976. Tiġbor flimkien mużiċisti żgħażagħ ta' talent mill-Ewropa kollha, li jaħdmu biex jilħqu l-istandards l-għoljin nett fil-mużika. L-Orkestra taż-Żgħażagħ qdiet rwol uniku fil-promozzjoni tad-djalogu interkulturali, ir-rispett reċiproku u li nifhmu 'l xulxin permezz tal-kultura. Daqqet fi bliet u festivals ewlenin fl-Ewropa u madwar id-dinja, f'xenarji formali u informali varjati bl-użu ta' format u teknika tradizzjonali jew innovattiva għal firxa wiesgħa ta' udjenzi. Bl-attivitajiet tagħha, serviet ta' ambaxxatriċi kulturali għall-Unjoni bħala vetrina għar-rikkezza u d-diversità tal-kultura u t-talent emerġenti tal-Ewropa. Din ir-riżorsa bħalissa hi disponibbli biss bil-lingwa jew il-lingwi li ġejjin: Il-proposta tal-Kummissjoni Il-programm Ewropa Kreattiva